LT Europos Sąjungos oficialusis leidinys L 281/1

KOMISIJOS REGLAMENTAS (ES) 2016/1822

2016 m. spalio 13 d.

kuriuo dėl didžiausios leidžiamosios aklonifeno, deltametrino, fluazinamo, metomilo, sulkotriono ir tiodikarbo liekanų koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II, III ir V priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą, 18 straipsnio 1 dalies b punktą ir 49 straipsnio 2 dalį,

kadangi:

(1) didžiausia leidžiamoji aklonifeno, fluazinamo ir sulkotriono liekanų koncentracija (toliau – DLK) nustatyta Reglamento (EB) Nr. 396/2005 III priedo A dalyje. Deltametrino, metomilo ir tiodikarbo DLK nustatyta Reglamento (EB) Nr. 396/2005 II priede ir III priedo B dalyje;

(2) pagal Reglamento (EB) Nr. 396/2005 12 straipsnio 1 dalį Europos maisto saugos tarnyba (toliau – Tarnyba) pateikė pagrįstą nuomonę dėl nustatytos dabar taikomos aklonifeno DLK (2). Tarnyba rekomendavo sumažinti bulvėms, morkoms, gumbiniams salierams, valgomiesiems česnakams, valgomiesiems svogūnams, valgomiesiems svogūnėliams, pomidorams, cukriniams kukurūzams, salierų lapams, petražolėms, pupelėms (šviežioms, be ankščių), žirniams (šviežiems, be ankščių), lęšiams (šviežiems), salierams, paprastiesiems pankoliams, artišokams, lubinams (džiovintiems), saulėgrąžų sėkloms, kukurūzų grūdams, dvispalvių sorgų grūdams, kiaulėms (mėsai, riebalams, kepenims ir inkstams), galvijams (mėsai, riebalams, kepenims ir inkstams), avims (mėsai, riebalams, kepenims ir inkstams), ožkoms (mėsai, riebalams, kepenims ir inkstams) ir pienui (galvijų, avių ir ožkų) nustatytą DLK. Kitų produktų atveju ji rekomendavo palikti arba padidinti dabar taikomą DLK. Ji padarė išvadą, kad trūksta tam tikros informacijos apie paprikoms, žolelių (džiovintų, žiedų ir lapų) užpilams, prieskoniams (sėkloms, vaisiams, uogoms) nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta dabar taikoma arba Tarnybos nustatyto dydžio DLK. Ši DLK bus peržiūrėta. Atliekant peržiūrą bus atsižvelgta į informaciją, kuri bus gauta per dvejus metus po šio reglamento paskelbimo;

(3) pagal Reglamento (EB) Nr. 396/2005 (3) 12 straipsnio 1 dalį Tarnyba pateikė pagrįstą nuomonę dėl nustatytos dabar taikomos deltametrino DLK. Ji nustatė, kad pomidorams, melionams, arbūzams, pekininiams kopūstams, garbiniuotiesiems kopūstams, salotinėms trūkažolėms, špinatams ir panašiems lapams, pupelėms (džiovintoms), ryžių grūdams ir paprastųjų kviečių grūdams nustatyta DLK kelia riziką vartotojams. Todėl šią DLK reikėtų sumažinti. Ji padarė išvadą, kad trūksta tam tikros informacijos apie citrusiniams vaisiams, migdolams, bertoletijoms, anakardžiams, kaštainiams, kokosams, lazdyno riešutams, makadamijoms, karijoms, pinijoms, pistacijoms, graikiniams riešutams, obuoliams, kriaušėms, svarainiams, šliandroms, lokvoms, abrikosams, vyšnioms, persikams, slyvoms, valgomosioms vynuogėms ir vynuogėms vynui gaminti, braškėms (žemuogėms), gervuogėms, paprastosioms gervuogėms, avietėms, mėlynėms, vaivorams ir šilauogėms, spanguolėms, serbentams (raudoniesiems, juodiesiems ir baltiesiems), agrastams, erškėtuogėms, šilkmedžio uogoms, gudobelės vaisiams, šeivamedžio uogoms, valgomosioms alyvuogėms, kiviams, bulvėms, burokėliams, morkoms, gumbiniams salierams, krienams, topinambams, pastarnokams, petražolių šaknims, ridikams, pūteniams, griežčiams, ropėms, valgomiesiems česnakams, valgomiesiems svogūnams, valgomiesiems svogūnėliams, svogūnlaiškiams, pomidorams, paprikoms, baklažanams, moliūginių šeimos daržovėms valgoma luobele, melionams, moliūgams, arbūzams, cukriniams kukurūzams, žiedinėms kopūstinėms daržovėms, briuseliniams kopūstams, gūžiniams kopūstams, pekininiams kopūstams, garbiniuotiesiems kopūstams, ropiniams kopūstams, sultenėms, sėjamosioms salotoms, salotinėms trūkažolėms, sėjamosioms pipirnėms, ankstyvosioms barborytėms, sėjamosioms gražgarstėms, raukšlėtiesiems bastučiams, brassica rūšies jaunų lapų augalams, špinatams ir panašiems lapams, vynuogių lapams, rėžiukams, paprastosioms trūkažolėms, prieskoninėms žolėms, ankštinėms daržovėms (šviežioms), smidrams, artišokams, porams, auginamiesiems grybams, pupoms (džiovintoms), lęšiams (džiovintiems), žirniams (džiovintiems), lubinams (džiovintiems), sėmenims, aguonų sėkloms, sezamų sėkloms, saulėgrąžų sėkloms, rapsų sėkloms, garstyčių sėkloms, vilnamedžių sėkloms, moliūgų sėkloms, dažiniams dygminams, agurklėms, sėjamosioms judroms, kanapių sėkloms, paprastųjų ricinmedžių sėkloms, aliejaus gamybai skirtoms alyvuogėms, miežių grūdams, grikių grūdams, kukurūzų grūdams, tikrųjų sorų grūdams, avižų grūdams, ryžių grūdams, rugių grūdams, dvispalvių sorgų grūdams, paprastųjų kviečių grūdams, arbatai, žolelių užpilams (džiovintiems, iš žiedų, lapų, šaknų), prieskoniams (vaisiams, uogoms, šaknims ir šakniastiebiams, pumpurams ir žiedų purkoms), cukriniams runkeliams (šaknims), paprastosios trūkažolės šaknims, kiaulėms (raumenims, riebalams, kepenims ir inkstams), galvijams (raumenims, riebalams, kepenims ir inkstams), avims (raumenims, riebalams, kepenims ir inkstams), ožkoms (raumenims, riebalams, kepenims ir inkstams), naminiams paukščiams (raumenims, riebalams ir kepenims), pienui (galvijų, avių ir ožkų) ir paukščių kiaušiniams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta dabar taikoma arba Tarnybos nustatyto dydžio DLK. Ši DLK bus peržiūrėta. Atliekant peržiūrą bus atsižvelgta į informaciją, kuri bus gauta per dvejus metus po šio reglamento paskelbimo. Tarnyba padarė išvadą, kad nėra informacijos apie figoms, dygiesiems artišokams, salierams ir prieskoniams (sėkloms) nustatytą DLK ir kad rizikos valdytojai turi papildomai tai apsvarstyti. Šiems produktams DLK turėtų būti nustatyta pagal konkrečią nustatymo ribą;

(4) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabar taikomos fluazinamo DLK (4). Ji rekomendavo sumažinti bulvėms, valgomiesiems svogūnams ir valgomiesiems svogūnėliams nustatytą DLK. Ji rekomendavo padidinti pomidorams nustatytą DLK. Ji padarė išvadą, kad trūksta tam tikros informacijos apie obuoliams, kriaušėms, valgomosioms vynuogėms, vynuogėms vynui gaminti, gervuogėms, paprastosioms gervuogėms, avietėms, džiovintoms pupelėms ir žolelių (džiovintų, šaknų) užpilams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta dabar taikoma arba Tarnybos nustatyto dydžio DLK. Ši DLK bus peržiūrėta. Atliekant peržiūrą bus atsižvelgta į informaciją, kuri bus gauta per dvejus metus po šio reglamento paskelbimo;

(5) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabar taikomos metomilo DLK (5). Ji pasiūlė pakeisti liekanų apibrėžtį ir rekomendavo sumažinti pomidorams, baklažanams, agurkams ir cukinijoms nustatytą DLK. Ji rekomendavo palikti kornišonams nustatytą DLK. Ji nustatė, kad vynuogėms vynui gaminti, bulvėms, agurkams, cukinijoms, melionams, moliūgams ir arbūzams nustatyta DLK kelia riziką vartotojams. Todėl šią DLK reikėtų sumažinti. Tarnyba padarė išvadą, kad trūksta tam tikros informacijos apie paprikoms, melionams, moliūgams, arbūzams, sėjamosioms salotoms, daržiniams špinatams, pupelėms (šviežioms, su ankštimis), žirniams (šviežiems, su ankštimis), džiovintoms pupelėms, sojoms, vilnamedžių sėkloms, kukurūzų grūdams ir avižų grūdams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta dabar taikoma arba Tarnybos nustatyto dydžio DLK. Ši DLK bus peržiūrėta. Atliekant peržiūrą bus atsižvelgta į informaciją, kuri bus gauta per dvejus metus po šio reglamento paskelbimo;

(6) Tarnyba (6) rekomendavo išbraukti tiokarbą iš metomilo liekanų apibrėžties. Todėl šią medžiagą tikslinga atskirai įtraukti į Reglamento (EB) Nr. 396/2005 V priedą;

(7) pagal Reglamento (EB) Nr. 396/2005 12 straipsnio 1 dalį Tarnyba pateikė pagrįstą nuomonę dėl nustatytos dabartinės sulkotriono DLK (7). Ji pasiūlė du liekanų apibrėžties variantus. Laikytasi nuomonės, kad tikslinga tik pakeisti liekanų apibrėžtį gyvūnų produktams. Tarnyba rekomendavo palikti cukriniams kukurūzams, kukurūzų grūdams ir sorgų grūdams dabartinę nustatytą DLK. Ji padarė išvadą, kad trūksta tam tikros informacijos apie gelteklėms, kiaulėms (raumenims, riebalams, kepenims ir inkstams), galvijams (raumenims, riebalams, kepenims ir inkstams), avims (raumenims, riebalams, kepenims ir inkstams), ožkoms (raumenims, riebalams, kepenims ir inkstams), pienui (galvijų, avių ir ožkų) nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta dabar taikoma arba Tarnybos nustatyto dydžio DLK. Ši DLK bus peržiūrėta. Atliekant peržiūrą bus atsižvelgta į informaciją, kuri bus gauta per dvejus metus po šio reglamento paskelbimo;

(8) produktams, kuriems apsaugoti nesuteiktas atitinkamo augalų apsaugos produkto naudojimo leidimas ir kuriems nenustatytas leidžiamasis importo nuokrypis ar kodekso didžiausios leidžiamosios koncentracijos (CXL) vertės, DLK turėtų būti nustatyta atsižvelgiant į konkrečią nustatymo ribą arba atitikti numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(9) Komisija konsultavosi su Europos Sąjungos etaloninėmis pesticidų liekanų laboratorijomis dėl būtinybės pakoreguoti tam tikras nustatymo ribas. Šios laboratorijos dėl kelių medžiagų padarė išvadą, kad dėl su tam tikromis prekėmis susijusios technikos raidos reikia nustatyti joms skirtas konkrečias nustatymo ribas;

(10) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(11) per Pasaulio prekybos organizaciją konsultuotasi dėl naujos DLK su Sąjungos prekybos partneriais ir į jų pastabas atsižvelgta;

(12) todėl Reglamentas (EB) Nr. 396/2005 turėtų būti atitinkamai iš dalies pakeistas;

(13) kad šiuos produktus būtų galima įprastai parduoti, perdirbti ir vartoti, šiame reglamente reikėtų numatyti pereinamojo laikotarpio priemones produktams, kurie buvo pagaminti prieš pakeičiant DLK ir kuriais, remiantis turima informacija, užtikrinamas aukštas vartotojų apsaugos lygis;

(14) prieš pradedant taikyti pakeistą DLK turėtų būti skiriamas tinkamas laikotarpis, per kurį valstybės narės, trečiosios šalys ir maisto tvarkymo subjektai galėtų pasirengti laikytis dėl DLK pakeitimo atsiradusių naujų reikalavimų;

(15) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II, III ir V priedai iš dalies keičiami pagal šio reglamento priedą.

2 straipsnis

Dėl veikliųjų medžiagų aklonifeno, fluazinamo ir sulkotriono visuose produktuose ir ant jų, Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo pagaminti iki 2017 m. gegužės 7 d.

Dėl veikliosios medžiagos deltametrino visuose produktuose ir ant jų, išskyrus pomidorus, melionus, arbūzus, pekininius kopūstus, garbiniuotuosius kopūstus, salotines trūkažoles, špinatus ir panašius lapus, pupeles (džiovintas), ryžių grūdus ir paprastųjų kviečių grūdus, Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo pagaminti iki 2017 m. gegužės 7 d.

Dėl veikliosios medžiagos metomilo visuose produktuose ir ant jų, išskyrus vynuoges vynui gaminti, bulves, agurkus, cukinijas, melionus, moliūgus ir arbūzus, Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo pagaminti iki 2017 m. gegužės 7 d.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2017 m. gegužės 7 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. spalio 13 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) Europos maisto saugos tarnyba. Review of the existing maximum residue levels for aclonifen according to Article 12 of Regulation (EC) No 396/2005. EFSA Journal 2015;13(11):4323.

(3) Europos maisto saugos tarnyba. Review of the existing maximum residue levels for deltamethrin according to Article 12 of Regulation (EC) No 396/2005. EFSA Journal 2015;13(11):4309.

(4) Europos maisto saugos tarnyba. Review of the existing maximum residue levels for fluazinam according to Article 12 of Regulation (EC) No 396/2005. EFSA Journal 2015;13(9):4240.

(5) Europos maisto saugos tarnyba. Review of the existing maximum residue levels for methomyl according to Article 12 of Regulation (EC) No 396/2005. EFSA Journal 2015;13(10):4277.

(6) Europos maisto saugos tarnyba. Review of the existing maximum residue levels for methomyl according to Article 12 of Regulation (EC) No 396/2005. EFSA Journal 2015;13(10):4277.

(7) Europos maisto saugos tarnyba. Review of the existing maximum residue levels for sulcotrione according to Article 12 of Regulation (EC) No 396/2005. EFSA Journal 2015;13(11):4305.